  Майя Бывальцева 23-25 куартолэзе Удмуртиын суй-пыдзыя сӧсыр спортсменъёс пӧлын шоссеын велоспортъя Россилэн чемпионатэз ортчоз. Со сярысь элькунысь Физкультурая, спортъя но егитъёсын ужан политикая министерстволэн пресс-службаез ивортэ. Ижкаре паравелоспортъя йӧскалык сборнойысь валтӥсь спортсменъёс лыктозы. Соос пӧлын Удмуртилэн люкам командаысьтыз атлетъёс – дуннелэн чемпионъёсыз, Дуннелэсь кубоксэ утэмъёс Сергей Пудов но Арслан Гильмутдинов. Соос Токиое Паралимпиадае мыныны кунлэн командаяз шедьыны быгато. Ӵошатсконъёсы озьы ик пыриськоз Удмуртиысь кутскись велогонщик Дмитрий Серебряков. Вожвылъяськонъёс Демидов нимо спорт огъетын но Ижкарысь котыр сюрес вылын ортчозы. Чемпионатлэн радлыкез: 23-тӥ куартолэзе - 17:00-18:00 – 6,8 иськемъем эстафета (Н1-Н5), Демидов нимо огъетын. 24-тӥ куартолэзе - 11:00-13:00 – нимаз ӵошатсконъёс (Аэропорт – Гольян тракт) 25-тӥ куартолэзе - 9:30-14:00 – группаын ӵошатскон (Демидов нимо огъет) - 15:00 – ӵошатсконъёсты ворсан, вормисьёсты пусъён.  Тодэ вайытом, та дыре Удмуртиысь Сергей Пудов Паравелоспортъя дуннелэн кубокезлэн огъя зачётаз азьмынӥсь луэ. Тегъёс: Спорт Ижкар Удмуртия Россия сӧсыръёс велоспорт  